Hamorska gmejna chce nastupajo strukturnu změnu we Łužicy wobkedźbowana być a w naležnosći tež jasne słowa sobu rěčeć.
Hamor (AK/SN). Gmejna Hamor chce strukturnu změnu we Łužicy dołhodobnje sobu postajeć a wuhotować. Wona chce při strukturnej změnje wobkedźbowana być. Tole podšmórny wjesnjanosta Achim Junker (CDU) na zašłym wuradźowanju gmejnskeje rady. Najwjetšu prioritu ma za komunu při tym krute pisomne zakótwjenje rósta a dźěła do zakonja. Tak měli pozdźišo předewšěm industrijne stejnišća milinarnjow a wuhlowe jamy zmysłapołnje dale wužiwać.
pol_Latn szl_Latn